Annet utbyggingstrinn ble besluttet i 1957 og ble kalt 1B. Det hadde en total investeringsramme på 80 millioner kroner. En ønsket med dette å bygge om stålverket slik at det istedenfor besmerkonverterne ville en innføre LD-prosessen. Dette gikk ut på at istedenfor at luft blåses inn i bunnen av konverteren ble rent oksygen blåst ned på den flytende massen via en dyse. I tillegg til nye konvertere trengtes det også en oksygenfabrikk for å kunne produsere store mengder oksygen. Bygging av oksygenfabrikken ga problemer, slik at produksjonen med konvertere som brukte LD-prosessen først kom i gang i 1962.